Kolhidska nizina
<s>Kolhidska nizina (gruz. კოლხეთის დაბლობი ) obuhvaća aluvijalne ravnice u zapadnom dijelu Gruzije.</s><s>Proteže se između južnih obronaka Velikog Kavkaza na sjeveroistoku, Malog Kavkaza na jugu i Crnog mora na zapadu.</s><s>Obuhvaća područje duž donjeg tijeka rijeke Rioni i dio crnomorske obale između Suhumija (u Abhaziji) i Kobuletija (u Adžariji).</s><s>Zapadni dijelovi nizine se neznatno izdižu iznad razine mora.</s><s>Prema istoku nadmorska visina postupno raste, i u podnožjima planina uzdiže se u vidu terasa visina između 100 i 150 metara.</s><s>Naslage akumuliranog materijala imaju moćnost do 700 m.</s>

<s>Klima je suptropska, s blagim zimama i velikom količinom padalina tijekom cijele godine (u prosjeku oko 1.500 mm godišnje).</s><s>Prosječne siječanjske temperature se kreću između 4,5 ° i 6 ° C, u augustu između 23-24 ° C. Teren je dosta zasićen vodom uslijed čega je učestala pojava tresetišta.</s><s>Nizina je ispresijecana rijekama Rioni, Kodori, Inguri i Hobi, a u središnjem priobalskom dijelu u blizini Potija nalazi se jezero Paliastomi.</s><s>U močvarnim područjima najčešće su šume johe dok na periferiji dominiraju grab, hrast, bukva i razne vrste lijane.</s><s>Najveći dio nizine je kultiviran i nalazi se pod nasadima kukuruza, suptropskog voća i cvijeća.</s><s>U nekim dijelovima nizine javljaju se nalazišta nafte i zemnog plina, te mineralni izvori.</s>

<s>Izvori</s>

<s>Literatura 
 Калхідская нізіна // БелЭн у 18 т.</s><s>Т.</s><s>7. - Мн., 1998.</s>

<s>Vanjske veze 
 Upoznajmo Gruziju  - HPD "Bilogora" Bjelovar</s>

<s>Veze 
 Geografija Gruzije
 Geografija Abhazije</s>

<s>Geografija Gruzije</s>

